Reper Ante Cash održat će veliki koncert u clubu Roko ove subote. To će mu biti prvi zagrebački koncert nakon skoro dvije godine, a predstavit će nove uratke među kojima je najpoznatija pjesma „Ante“ koja je postala veliki hit i u mjesec dana na youtubeu skupila preko pola milijuna pogleda.

Naravno, kako to i priliči njegovom opusu, i ovaj koncert ima jednu posebnost – ulaz je besplatan svima koji se zovu Ante.

Naravno, publika će moći uživo čuti i starije pjesme poput Vakule, Milene i Vatrenih Zmajeva, a ovo je prvi koncert nakon što je Ante Cash ponovno počeo svirati s DJ-om umjesto s bendom s kojim je svirao zadnjih 5 godina.

Cijena karte je 30 kn, a mogu se u pretprodaji mogu nabaviti na ulazu u club Roko. Osim naravno ako se zovete Ante, Antonio, Antonija, Tonka itd, u tom slučaju vam je dovoljna osobna iskaznica!